Správa zo zahraničnej pracovnej cesty 

1. Účastník ZPC:

Titul, meno a priezvisko:   	Mgr. Marta Černáková
Pracovisko:                         	OPOPĽZ, SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			manažér monitorovania/hodnotenia OP
Znalosť jazykov:                	AJ

2. Zahraničná pracovná cesta:

Štát:				Nemecko
Mesto:				Berlín
Vykonaná v dňoch:		5.6.2016 – 7.6.2016
Prijímajúca organizácia:	European Academy for Taxes, Economics & Law, Berlín, Nemecko
Účel cesty:	účasť na seminári zameranom na prácu s ukazovateľmi EŠIF v programovom období 2014-2020 (monitorovanie a hodnotenie, manažment a kontrola, zodpovednosť príjemcov)
Spôsob financovania:	Cestovné a pobytové náklady hradilo MŠVVaŠ SR 

3. Rámcový program pobytu:

5.6.2016

- odchod z Bratislavy, príchod do Berlína 

6.6.2016 

- účasť na seminári zameranom na prácu s ukazovateľmi EŠIF v programovom období 2014-2020

7.6.2016    

- účasť na seminári zameranom na prácu s ukazovateľmi EŠIF v programovom období 2014-2020 
- odchod z Berlína, príchod do Bratislavy 

4. Stručný priebeh rokovaní:

6.6.2016
  
•	Otvorenie seminára, privítanie a úvodný príhovor predsedu (Bernd Schuh, Rakúsko)
•	Prednáška Plánovanie hodnotiaceho a monitorovacieho procesu s ohľadom na ukazovatele (Bernd Schuh, Rakúsko)
•	Prednáška Ukazovatele verzus výsledky - rovnaké alebo odlišné koncepty? (Vladimír Kváča, Česká republika)
•	Prednáška Vypracovanie plánu hodnotení - praktické úvahy (Bernd Schuh, Rakúsko) 
•	Prednáška Voľba hodnotiacich metód a prístupov pre operačné programy 2014-2020  (Bernd Schuh, Rakúsko)

Na úvod prvého dňa, po registrácii účastníkov, privítal prítomných predseda dňa Bernd Schuh, expert na hodnotenie z Rakúskeho inštitútu pre regionálne štúdie a územné plánovanie, ktorý vo vzťahu k silnému dôrazu na výsledky, vyvíjanom v programovom období 2014-2020 Európskou komisiou, predstavil ciele seminára. Jeho otvorenie zavŕšilo predstavenie všetkých účastníkov, ich potrieb a očakávaní.
Hlavná vízia seminára, t.j. predstavenie determinantov výsledkovo orientovaného prístupu v rámci monitorovacieho a hodnotiaceho procesu, bola rozvrhnutá do dvoch dní. Témou prvého dňa bolo prepojenie hodnotenia a monitorovania s ukazovateľmi a predstavenie predpokladov, ktoré fungujú v pozadí oboch systémov, pokrývajúc tak programovú úroveň. Projektovej úrovni sa venovala pozornosť počas druhého dňa, rozoberajúc potreby implementačného pokroku, riadenia a kontroly (audit) zo strany národnej autority i príjemcu. 
Bernd Schuh načal problematiku prednáškou „Plánovanie hodnotiaceho a monitorovacieho procesu s ohľadom na ukazovatele“, ktorou zhrnul všeobecné požiadavky na hodnotenie OP, počínajúc identifikovaním potreby a návrhom intervencie. Ukazovatele výsledku (zamýšľaný cieľ intervencie) a výstupu (priame produkty intervencie) ako premenné, poskytujúce časť informácií pre hodnotenia založené na dôkazoch, prezentoval na logických rámcoch rôznych režimov EŠIF (EFRR, ESF, EPFRV). Rovnako sa venoval prepojeniu hodnotenia a monitorovania s merateľnými ukazovateľmi a požiadavkami zo strany EK. 
Nasledujúcou prednáškou „Ukazovatele verzus výsledky - rovnaké alebo odlišné koncepty?“ sa nadviazalo na tému výsledkovej orientácie a jej programové zohľadnenie. Vladimír Kváča (Ministerstvo pre miestny rozvoj ČR) na predpokladoch stojacich za logikou výsledkovej orientácie demonštroval opatrenia (diagnostický kontrolný systém na úrovni ukazovateľov) pre zamedzenie vzniku situácií, kedy sa program, napriek efektívnosti a účinnosti, môže stať nerelevantným. Poukázal tým na konečný cieľ programov (proces end-to-end: od finančnej podpory dospieť k pozitívnej zmene v kvalite života), ktorému môže napomôcť ďalšie opatrenie, a to dôraz na pochopenie cieľa (interaktívny kontrolný systém) než výkonnosť cieľa.
Popoludňajšiemu programu dominovala téma hodnotenia, ktorá sa sústredila na teoretické dôsledky ako prejavu zvýšeného záujmu o hodnotenie v programovom období 2014-2020. Intervenčnou logikou hodnotenia sa zaoberal Bernd Schuh v rámci prvej prezentácie na tému „Vypracovanie plánu hodnotení - praktické úvahy“. Zrekapituloval elementy, ktoré sa v rámci hodnotenia posudzujú - efektivita nákladov (pomer medzi finančnou podporou a výstupom), efektivita (korelácia medzi špecifickým cieľom a dopadom opatrenia), relevancia (kombinácia medzi spoločenskými potrebami a cieľmi programu) a EÚ blahobyt (pomer medzi identifikovanými potrebami a dopadmi), aby následne prešiel na kľúčové body plánu hodnotení (načasovanie, metódy a dáta), na ktorých predviedol potrebu dôkladného prepojenia a plánovania pre zabezpečenie identifikovaných potrieb.
V uvedenej téme pokračoval Bernd Schuh i druhou prednáškou „Voľba hodnotiacich metód a prístupov pre operačné programy 2014-2020“. Prvou časťou prezentácie sa zameral na najčastejšie používané prístupy (neexperimentálne, kvázi-experimentálne, kontrafaktuálne) pri hodnoteniach dopadu a ich výhody a limity, kým ústrednou témou druhej časti prednášky boli vybrané metódy pre implementáciu hodnotenia: kvantitatívne (CBA, MCA, modely) a kvalitatívne metódy (napr. prípadové štúdie, dotazníky, interview či focus groups).
Prvý deň seminára ukončila diskusia iniciovaná predsedom. Účastníci boli povzbudení, aby zhodnotili prínos teoretických a praktických informácií, ktoré odzneli počas prvého dňa, pre ich prácu v oblasti monitorovania a hodnotenia OP.
7.6.2016

•	Otvorenie 2. dňa seminára predsedom (Vladimír Kváča, Česká republika)
•	Prednáška Skoncipovanie podmienok a kompetencií pre externé hodnotenia (Vladimír Kváča, Česká republika)
•	Prednáška Ako môžu orgány podporiť príjemcov dosiahnuť stanovené ciele a zozbierať cenné dáta? (Anita Krumina, Lotyšsko)
•	Prednáška Požiadavky na podávanie správ pre príjemcov a následné kontrolné aktivity (Anita Krumina, Lotyšsko)
•	Prednáška Ako vykonať audit so zameraním na ukazovatele (Olga Guza, Lotyšsko)

Druhý deň seminára otvoril krátkym príhovorom Vladimír Kváča, predseda dňa, ktorý následne pokračoval prezentáciou „Skoncipovanie podmienok a kompetencií pre externé hodnotenia“. Priblížil typický obsah zmluvných ustanovení pre externých hodnotiteľov, ktoré podrobnejšie preskúmal z pohľadu čo robiť a nerobiť pri ich vypracovávaní. Zdôraznil, že základom dobrej prípravy zmluvných podmienok je schopnosť autora vykonať prejednávané hodnotenie ním samotným vzhľadom na to, že musí vedieť, ako viesť externého hodnotiteľa. Záver prezentácie bol spojený s hodnotením štyroch prípadových štúdií, kde lektor predviedol znaky dobrých a zlých zmluvných podmienok v praxi.
Zostávajúce prezentácie dňa posudzovali problematiku na projektovej úrovni, koncepčne boli tak skôr určené pre projektových manažérov (kontakt s príjemcami) a audítorov. Ako prvá vystúpila Anita Krumina, Central Finance and Contracting Agency, s témou „Ako môžu orgány podporiť príjemcov dosiahnuť stanovené ciele a zozbierať cenné dáta?“ a na skupine preventívnych krokov, vzťahujúcich sa na rôzne fázy cyklu projektu (príprava návrhu, realizácia projektu, zber dát), načrtla spôsob, ktorým národné autority aj príjemcovia môžu zabezpečiť svoje potreby.
Anita Krumina v rámci svojej druhej prednášky „Požiadavky na podávanie správ pre príjemcov a následné kontrolné aktivity“ upriamila pozornosť na povinnosti národnej autority pri vykonávaní overovania (žiadosti o úhradu, overovanie na mieste) a pri prejavoch slabého výkonu, identifikovaných počas monitorovania projektu (opatrenia zahŕňajúce komunikáciu s príjemcom, overovania na mieste, finančné korekcie atď.). 
5. Odporúčané závery:

Seminár interaktívnou formou oboznámil účastníkov s kritickými aspektmi a požiadavkami monitorovacieho a hodnotiaceho procesu vyplývajúcich z výsledkovo orientovaného prístupu, presadzovanom v programovom období 2014-2020 na zaručenie úspechu cieľov operačných programov. 
Praktické zameranie prednášok (potreby, výzvy a riziká  → opatrenia, usmernenia a príklady dobrej praxe) uľahčovalo pochopenie širokého záberu (program - projekt - audit), pričom ich špecifický prínos možno využiť najmä na programovej úrovni, a to v oblastiach riadenia (výsledková orientácia v praxi), monitorovania (merateľné ukazovatele chápané ako odraz cieľa, nie samotný cieľ) alebo hodnotenia (funkčnosť plánu hodnotení, príprava zmluvných podmienok). 

6.   Prehľad prinesenej dokumentácie a miesto jej uloženia

Dokumentácia prinesená zo ZPC je k dispozícii u účastníka ZPC Mgr. Marty Černákovej. Správa zo ZPC je zverejnená na webovom sídle MŠVVaŠ SR a v rámci Oddelenia pre OP ĽZ a OPV je správa zverejnená v rámci zdieľaného adresára oddelenia. 

7.   Osobitne vyhodnotený očakávaný prínos ZPC

Z hľadiska programového obdobia 2014-2020 je prínosom výmena skúsenosti s kolegami z EK a iných členských krajín EÚ, ktoré je vhodné zapracovať do procesov monitorovania/hodnotenia OP ĽZ. 
Informácie a poznatky získané na tomto podujatí budú využité jednak pri  monitorovaní a vyhodnocovaní merateľných ukazovateľov v programovom období 2014-2020, ako aj pri samotnom realizovaní hodnotení pokroku v rámci operačného programu Ľudské zdroje za oblasť vzdelávania.  

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade Oddelenia pre OP ĽZ a OPV.

9.    Percentuálny pomer

OP ĽZ     100 %

Súhlasím so zverejnením správy na internete.

Správu vypracoval: 

Mgr. Marta Černáková                                                ......................................................

Dátum: 14.6.2016      

So správou súhlasí: 

Mgr. Veronika Paľková
vedúca Oddelenia pre OP ĽZ a OPV                             ..................................................

Správu schválil: 

Ing. Juraj Gmiterko
poverený riadením Sekcie štrukturálnych fondov EÚ   ...................................................